كفته البطاطا من الزمردة
نحتاج للكفته ,لحم مثروم ناعم , راس بصل مثروم ناعم , 3 سن من الثوم مهروس , قليل من المعدنوس مثروم ناعم , ,3ملاعق بقسمات , البهارات فلفل اسود ملح &نحتاج 3 حبات بطاطا نسلكهم وهرسها ونضيفلها ربع كوب حليب و3 ملاعق برش جبن اي نوع تفضلون
ندهن البايركس ونسوي اللحم مثل الكبه بس مفتوحه من الاعلى وهيج يصير شكله
وهنا نكور البطاطا ونخليها بداخل اللحم
كملت الكميه هسه نسويلها صلصه
للصلصه اني على طول اسويه اثرم بصله وفلفله اشوحهم بملعقه زيت بعدين اضيفلهم طماطه مقشوره ومثرومه وملعقه معجون وبهار ومكعب ماجي ونعناع يابس وكوب ماء اتركهم على النار فوتين
خليت الصلصه على الكفته جان المفروض اضيف جبن على وجه البتيته بس اجاني تهديد من الجهال اذا حسو بجبن مياكلون ههههه شايفين حكم القوي
ندخلها الفرن نص ساعه وهذا شكلها بعد مطلعت من الفرن